CELEX: 32020R0207
Language: el
Date: 2020-02-14 00:00:00
Title: Εκτελεστικός κανονισμός (ΕΕ) 2020/207 της Επιτροπής της 14ης Φεβρουαρίου 2020 για την τροποποίηση του κανονισμού (ΕΕ) αριθ. 142/2011 όσον αφορά τις εισαγωγές τροφών για ζώα συντροφιάς από τη Σαουδική Αραβία (Κείμενο που παρουσιάζει ενδιαφέρον για τον ΕΟΧ)

17.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 43/69
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/207 ΤΗΣ ΕΠΙΤΡΟΠΗΣ
         της 14ης Φεβρουαρίου 2020
         για την τροποποίηση του κανονισμού (ΕΕ) αριθ. 142/2011 όσον αφορά τις εισαγωγές τροφών για ζώα συντροφιάς από τη Σαουδική Αραβία
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (1), και ιδίως το άρθρο 41 παράγραφος 4,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 142/2011 της Επιτροπής (2) θεσπίζει κανόνες για την εφαρμογή του κανονισμού (ΕΚ) αριθ. 1069/2009, συμπεριλαμβανομένων των όρων για τη δημόσια υγεία και την υγεία των ζώων, για τις εισαγωγές τροφών για ζώα συντροφιάς.
                  
               
                     (2)
                  
                  
                     Οι απαιτήσεις για την εισαγωγή στην Ένωση και τη διαμετακόμιση μέσω της Ένωσης τροφών για ζώα συντροφιάς, συμπεριλαμβανομένων των δερμάτινων κοκάλων για σκύλους, ορίζονται στο παράρτημα XIV κεφάλαιο II τμήμα 1 του κανονισμού (ΕΕ) αριθ. 142/2011, συμπεριλαμβανομένου του καταλόγου τρίτων χωρών στη σειρά 12 του πίνακα 2.
                  
               
                     (3)
                  
                  
                     Οι αρμόδιες αρχές του Βασιλείου της Σαουδικής Αραβίας παρείχαν στην Επιτροπή διαβεβαιώσεις ότι το Βασίλειο της Σαουδικής Αραβίας μπορεί να συμμορφώνεται με τους σχετικούς υγειονομικούς όρους και επαρκείς εγγυήσεις για τους ελέγχους που διενεργεί στην παραγωγή ζωοτροφών για ζώα συντροφιάς που λαμβάνονται από πουλερικά. Επομένως, είναι δικαιολογημένη η προσθήκη της Σαουδικής Αραβίας στον κατάλογο των τρίτων χωρών από τις οποίες επιτρέπεται η εισαγωγή στην Ένωση και η διαμετακόμιση μέσω της Ένωσης μεταποιημένων τροφών για ζώα συντροφιάς.
                  
               
                     (4)
                  
                  
                     Επομένως, ο πίνακας 2 του παραρτήματος XIV κεφάλαιο II τμήμα 1 του κανονισμού (ΕΕ) αριθ. 142/2011 θα πρέπει να τροποποιηθεί ανάλογα.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα XIV κεφάλαιο II τμήμα 1 πίνακας 2 του κανονισμού (ΕΕ) αριθ. 142/2011 τροποποιείται σύμφωνα με το κείμενο που παρατίθεται στο παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Φεβρουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 300 της 14.11.2009, σ. 1.
         
            (2)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
      
      
         
            ΠΑΡΑΡΤΗΜΑ
            Στον πίνακα 2 του τμήματος 1 του κεφαλαίου II του παραρτήματος XIV του κανονισμού (ΕΕ) αριθ. 142/2011, η σειρά 12 αντικαθίσταται από το ακόλουθο κείμενο:
            
               
                           «12
                        
                        
                           Τροφές για ζώα συντροφιάς, συμπεριλαμβανομένων των δερμάτινων κοκάλων για σκύλους
                        
                        
                           
                                       α)
                                    
                                    
                                       Στην περίπτωση μεταποιημένων τροφών για ζώα συντροφιάς και δερμάτινων κοκάλων για σκύλους: υλικά που αναφέρονται στο άρθρο 35 στοιχείο α) σημεία i) και ii).
                                    
                                 
                                       β)
                                    
                                    
                                       Στην περίπτωση πρώτων υλών τροφών για ζώα συντροφιάς: υλικά που αναφέρονται στο άρθρο 35 στοιχείο α) σημείο iii).
                                    
                                 
                        
                           Οι τροφές για ζώα συντροφιάς και τα δερμάτινα κόκαλα για σκύλους πρέπει να έχουν παραχθεί σύμφωνα με το παράρτημα XIII κεφάλαιο II.
                        
                        
                           
                                       α)
                                    
                                    
                                       Στην περίπτωση αμεταποίητων τροφών για ζώα συντροφιάς:
                                       Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010 ή στο παράρτημα I του κανονισμού (ΕΚ) αριθ. 798/2008, από τις οποίες τα κράτη μέλη επιτρέπουν τις εισαγωγές νωπού κρέατος από το ίδιο είδος ζώου και στις οποίες επιτρέπεται μόνο το κρέας με κόκαλα.
                                       Στην περίπτωση υλικών που προέρχονται από ψάρια, οι τρίτες χώρες που αναγράφονται στο παράρτημα II της απόφασης 2006/766/ΕΚ.
                                    
                                 
                                       β)
                                    
                                    
                                       Στην περίπτωση δερμάτινων κοκάλων για σκύλους και τροφών για ζώα συντροφιάς πλην των πρώτων υλών τροφών για ζώα συντροφιάς:
                                       Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010 και οι ακόλουθες χώρες:
                                       
                                                    
                                                
                                                
                                                   (JP) Ιαπωνία
                                                
                                             
                                                    
                                                
                                                
                                                   (EC) Ισημερινός
                                                
                                             
                                                    
                                                
                                                
                                                   (LK) Σρι Λάνκα,
                                                
                                             
                                                    
                                                
                                                
                                                   (TW) Ταϊβάν
                                                
                                             
                                                    
                                                
                                                
                                                   (SA) Σαουδική Αραβία (μόνο επεξεργασμένες τροφές για ζώα συντροφιάς με προέλευση από πουλερικά)
                                                
                                             Στην περίπτωση μεταποιημένων τροφών για ζώα συντροφιάς από υλικά που προέρχονται από ψάρια, τρίτες χώρες που παρατίθενται στο παράρτημα II της απόφαση 2006/766/ΕΚ.
                                    
                                 
                        
                           
                                       α)
                                    
                                    
                                       Στην περίπτωση κονσερβοποιημένων τροφών για ζώα συντροφιάς: Παράρτημα XV κεφάλαιο 3 (A).
                                    
                                 
                                       β)
                                    
                                    
                                       Στην περίπτωση μεταποιημένων τροφών για ζώα συντροφιάς πλην των κονσερβοποιημένων: Παράρτημα XV κεφάλαιο 3 (B).
                                    
                                 
                                       γ)
                                    
                                    
                                       Στην περίπτωση δερμάτινων κοκάλων για σκύλους: Παράρτημα XV κεφάλαιο 3 (Γ).
                                    
                                 
                                       δ)
                                    
                                    
                                       Σε περίπτωση αμεταποίητης τροφής για ζώα συντροφιάς: Παράρτημα XV κεφάλαιο 3 (Δ).»·